LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

DĖL žemės ūkio ministro 2015 m. RUGPJŪČIO 11 d. įsakymo Nr. 3D-632 „Dėl Lietuvos kaimo plėtros 2014–2020 metų programos priemonės „Ūkio ir verslo plėtra“ veiklos „Parama biodujų gamybai iš žemės ūkio ir kitų atliekų“ įgyvendinimo taisyklių patvirtinimo“ pakeitimo

2020 m. gegužės 18 d. Nr. 3D-377

Vilnius

Pakeičiu Lietuvos kaimo plėtros 2014–2020 metų programos priemonės „Ūkio ir verslo plėtra“ veiklos „Parama biodujų gamybai iš žemės ūkio ir kitų atliekų“ įgyvendinimo taisykles, patvirtintas Lietuvos Respublikos žemės ūkio ministro 2015 m. rugpjūčio 11 d. įsakymu Nr. 3D-632 „Dėl Lietuvos kaimo plėtros 2014–2020 metų programos priemonės „Ūkio ir verslo plėtra“ veiklos „Parama biodujų gamybai iš žemės ūkio ir kitų atliekų“ įgyvendinimo taisyklių patvirtinimo“:

1.	Pakeičiu 67 punktą ir jį išdėstau taip:

„67. Šiai Priemonei taikomi išlaidų kompensavimo ir (arba) sąskaitų apmokėjimo būdai. Paramos gavėjui taikomas paramos lėšų išmokėjimo būdas (-ai) nustatomas (-i) paramos sutartyje. Sąskaitų apmokėjimo būdą galima taikyti ir jau įgyvendinamiems projektams. Į vieną mokėjimo prašymą negali būti įtrauktos projekto išlaidos, kurioms apmokėti taikomi abu šiame punkte nurodyti išlaidų apmokėjimo būdai.“

2.	Papildau 681 punktu:

„681. Sąskaitų apmokėjimo būdas taikomas Administravimo taisyklėse nustatyta tvarka.“

Žemės ūkio ministras	Andrius Palionis